laion/Wikipedia-Exotic huggingface dataset:
ჯავი

ჯავი (არაბ. ‏جاوي‎) — არაბულ დამწერლობაზე დაფუძნებული განვრცობილი ანბანია მალაიური ენისათვის. იგი ერთ–ერთი ოფიციალური ანბანია მალაიური ენის ჩასაწერად, რომელიც გამოიყენება ბრუნეიში, ასევე ნაწილობრივ მალაიზიაში, ინდონეზიაში, სამხრეთ ფილიპინებში, სამხრეთ ტაილანდსა და სინგაპურში. ჯავი–შრიფტი რამდენიმე საუკუნის განმავლობაში არსებობდა ნუსანტარაში (მალაიური სამყარო). მისი შექმნა დაკავშირებულია ისლამის გავრცელებასთან. იგი ძირითადად შედგება ტრადიციული არაბული ასო–ნიშნებისაგან და რამდენიმე სპეციალურად მალაიური ენისათვის შექმნილი ნიშნისაგან (ეს ნიშნები მარჯვნივ მოცემულ ცხრილში ნაცრისფრადაა გამოყოფილი). ჯავი ერთ–ერთი უძველესი შრიფტია, იმათგან, რომლებითაც მალაიური ენის ჩაწერა ხდებოდა. მალაიური ენა არაბული დამწერლობა
სამარიტანული დამწერლობა

სამარიტანული დამწერლობა — კონსონანტური დამწერლობა, რომელსაც გააჩნია აბჯადების ანბანური წყობა. სამარიტანელების მიერ გამოიყენება რელიგიური დანიშნულებით. იგი დაფუძნებულია ფინიკიური დამწერლობის ძველ ებრაულ ვარიანტზე. http://www.mystae.com/reflections/messiah/scripts/alphabet.html დაარქივებული 2009-06-14 საიტზე Wayback Machine. (ინგლისური) http://www.omniglot.com/writing/samaritan.htm (ინგლისური) http://www.ancientscripts.com/samaritan.html (ინგლისური)
Woman Is the Nigger of the World

Woman is the Nigger of the World — ჯონ ლენონის და ჯგუფ The Plastic Ono Band-ის 1972 წლის სიმღერა, რომელიც შესულია ალბომში Some Time in New York City. ლენონმა ეს სიმღერა შეასრულა 1972 წელს ქალაქ ნიუ-იორკში გამართულ კონცერზე, მოგვიანებით კონცერტზე შესრულებული ეს სიმღერა შევიდა ლენონის საკონცერტო ალბომში. ეს სიმღერა ასევე შევიდა მომღერლის გამოშვებულ კრებულებშიც.
იტალიის სამეფო

იტალიის სამეფო შეიძლება აღნიშნავდეს: იტალიის სამეფო (შუა საუკუნეები) იტალიის სამეფო (ნაპოლეონი) იტალიის სამეფო (1861-1946)
აშშ-ის საპრეზიდენტო არჩევნები (1988)

1988 წლის აშშ-ის საპრეზიდენტო არჩევნებში მოქმედმა ვიცე-პრეზიდენტმა ჯორჯ ბუშმა მასაჩუსეტსის გუბერნატორი მაიკლ დუკაკისი დაამარცხა.
ფლეში (კომიქსები)

ფლეში — DC კომიქსების მსოფლიოში არსებული რამდენიმე გამოგონილი სუპერგმირის სახელი. შემქმნელები არიან სცენარისტი გარდნერ ფოქსი და მხატვარი ჰარი ლამპერტი, პირველი ფლეშის დებიუტი შედგა კომიქსში Flash Comics #1 (იანვარი 1940). ყველა ფლეშს გააჩნია „სუპერსიჩქარე“, რომელიც მათ საშუალებას აძლევთ ირბინონ და იმოძრაონ დიდი სისწრაფით, ზეადამიანური რეფლექსების გამოყენებით. ყველა პერსონაჟმა რომელსაც გააჩნია „სუპერ-სისწრაფე“ აქვს აღებული მეტსახელი ფლეში: ჯეი გარიკი (1940), ბარი ალენი (1956-1985, 2008), უოლი ვესტი (1986–2006, 2007), და ბარტ ალენი (2006-2007). ყველა ფლეშს შეუძლია იმოძრაოს, იფიქროს, რეაგირება მოახდინოს ზეადამიანური სისწრაფით, შეუძლიათ ისეთი სწრაფი ვიბრირება, რომ გავიდნენ კედლებში, იმოგზაურონ დროში. ფლეშის სახელის მატარებელი პერსონაჟების უმეტესობა ან მომავლიდან არის ან რომელიმე პარალელური სამყაროდან. მათგან ყველაზე ცნობილები არიან გარიკი, ალენი და ვესტი. ჯეისონ პიტერ „ჯეი“ გარიკი 1940 წლის იანვარში იყო კოლეჯის სტუდენტი, რომელმაც ლაბორატორიაში შემთხვევით შეისუნთქა მძიმე წყალი. შედეგად მან აღმოაჩინა რომ ჰქონდა ზეადამიანური რეფლექსები. კოლეჯის საფეხბურთო გუნდში მცირე კარიერის შემდეგ მან ჩაიცვა მეხის გამოსახულებიანი წითელი მაისური, მეტალის ფრთებიანი ჩაფხუტი და დაიწყო ბოროტებასთან ბრძოლა როგორც ფლეშმა. პირველად ის შეებრძოლა „უმწიკლო ოთხეულს“. ჯეისონი თავის ვინაობას დიდი ხნის მანძილზე მალავდა, თანაც უნიღბოდ, მისი სხეულის მუდმივი ვიბრირების გამო მისთვის გადაღებული ნებისმიერი ფოტო ბუნდოვანი იქნებოდა. ბართლომეო ჰენრი „ბარი“ ალენი იყო პოლიციის ასისტენტი, რომელმაც კარიერა დაიწყო ძალიან ნელა, აუჩქარებლად, და ჩვეულებრივზე გვიან, რამაც ის თავის შეყვარებულ ირის ვესტს დააშორა. ერთ ღამეს როდესაც მან სამსახურის მიტოვება გადაწყვიტა, დაეცა ქიმიკატებით სავსე მეხი. ალენმა მალე აღმოაჩინა რომ შეეძლო სწრაფად სირბილი და ჰქონდა შესაბამისი რეფლექსები. მან ჩაიცვა წითელი მჭიდრო სპორტული, ელვის გამოსახულებით გაფორმებული, კოსტიუმი. შეირქვა მეტსახელი ფლეში (ბავშვობაში მისი საყვარელი კომიქსების გმირის ჯეი გარიკის მსგავსად.) და გახდა ქალაქ ცენტრალ სითის მთავარი კრიმინალთან მებრძოლი. თავის სამოქალაქო ვინაობას ის მალავს კოსტიუმში რომელიც რომელიც მის ბეჭედშია შეკუმშული. ბეჭედი სპეციალური გაზის დახმარებით კუმშავს ქსოვილის ბოჩკოებს ძალიან პატარა ზომაში. უოლას რულოლფ ვესტი არის ბარი ალენის ცოლის ირის ვესტის ძმისშვილი. მისი დებიუტი შედგა კომიქსში „The Flash“ (vol. 1) #110 (1959წ.). როდესაც ვესტი დაახლოებით ათი წლის იყო, ის თავის ბიძას ესტუმრა პოლიციის ლაბორატორიაში. იქ მოულოდნელად უოლის გადაესხა ელეკტრულად დამუშავებული ქიმიკალები, ამან საშუალება მისცა ფლეშის ძალები თავის თავზე გამოეცადა. ბიძამისის ძალების მქონე ბიჭმა მიიღო ბიძის მსგავსი ბეჭედი, კოსტიუმი და გახდა დამნაშავეობასთან მებრძოლი ფლეშ ბიჭი. ხოლო ბიძამისის სიკვდილის შემდეგ გახდა დედამიწაზე ყველაზე სწრაფი ადამიანი. უსასრულო კრიზისის დასასრულს, უოლიმ, მისმა მეუღლე ლინდამ და მათმა ორეულებმა დედამიწა დატოვეს და გადავიდნენ უცნობ განზომილებაში. ოფიციალური საიტი დაარქივებული 2010-01-10 საიტზე Wayback Machine. ↑ flash comics #1(comics) ↑ Showcase #4(comics) ↑ The Flash (vol. 1) #110 ↑ Infinite Crisis #1-7(comics)
დამბო

დამბო (ინგლ. Dumbo) — Walt Disney Productions-ის 1941 წლის სრულმეტრაჟიანი ანიმაციური ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures. ფილმის სიუჟეტი ეფუძნება მწერალ ჰელენ ებერსონის და მხატვარ ჰაროლდ პერლის ამბავს, რომელიც შეიქმნა თამაშის პროტოტიპის სახით. მთავარი პერსონაჟი ჯამბო უმცროსია, ნახევრად-ანთროპომორფული სპლიყვი, რომელსაც დაცინვით უწოდებენ „დამბოს“ (ინგლ. dumb, ქართ. სულელი). მას ძირითადად დასცინიან დიდი ყურების გამო, თუმცა სინამდვილეში მას შეუძლია ფრენა, თუკი მათ გამოიყენებს, როგორც ფრთებს. ფილმის განმავლობაში მის ერთგულ მეგობრად რჩება თაგვი ტიმოთი (პაროდირება იმ სტერეოტიპული ფაქტის, რომ თაგვები და სპილოები ერთმანეთის მსგავსები არიან). „დამბო“ გამოვიდა 1941 წლის 23 ოქტომბერს. „ფანტაზიის“ წარუმატებლობის შემდეგ, დისნეის სტუდიებისთვის ეს იყო სიმარტივის და ბიუჯეტის ეკონომიის ნიმუში. 64-წუთიანი ეს ფილმი დისნეის სრულმეტრაჟიან ანიმაციურ ნამუშევრებს შორის ერთ-ერთი ყველაზე მოკლეა. მუსიკა ფილმისთვის ჩაიწერა სტანდარტული, RCA-ის სისტემით. ამასთან, ერთ-ერთი ხმის სინთეზირება მოხდა Sonovox-ის სისტემით. Baby Mine (ბეტი ნოისი) Casey Junior (The Sportsmen) Look Out for Mr. Stork (The Sportsmen) Song of the Roustabouts (The King's Men) The Clown Song (იგივე We're gonna hit the big boss for a rise) (ბილი ფლეტჩერი, ედი ჰოლდენი და ბილი შიტსი) Pink Elephants on Parade (The Sportsmen) When I See an Elephant Fly (კლიფ ედვარდსი და ჰელ ჯონსონის გუნდი) When I See an Elephant Fly (რეპრიზა) ოფიციალური საიტი „დამბო“ — კინოფილმების ინტერნეტ-მონაცემთა ბაზა (ინგლისური) „დამბო“ — ანიმაციური ფილმების მონაცემთა დიდ ბაზაში „დამბო“ — Rotten Tomatoes ↑ Dumbo: Detail View. American Film Institute. ციტირების თარიღი: April 14, 2014. ↑ Dumbo. Box Office Mojo. ციტირების თარიღი: January 5, 2012. ↑ ბარიერი, 318 ↑ Obituary: Helen Aberson Mayer. დაარქივებული 2017-08-13 საიტზე Wayback Machine. The Independent. April 12, 1999. Retrieved September 30, 2009.
სალამი, მეგობრებო

სალამი, მეგობრებო (ესპ. Saludos Amigos) — 1942 წლის ანიმაციური ფილმი. მისი პროდიუსერია უოლტ დისნეი, ხოლო დისტრიბუტორი — RKO Radio Pictures. იგი არის დისნეის რიგით მეექვსე სრულმეტრაჟიანი ფილმი და პირველი, რომელიც ანთოლოგიური ჟანრის არის და შედგება რამდენიმე ნოველისგან (ასეთი უოლტ დისნეის სტუდიებმა 1940-იანებში სულ ექვსი გამოუშვეს). ფილმში მოთხრობილი ოთხი ამბავი მიმდინარეობს ლათინურ ამერიკაში, აქედან ორში მონაწილეობს დონალდ დაკი, ერთში კი — გუფი. ფილმში აგრეთვე პირველად ჩნდება ხოსე კარიოკა, ბრაზილიელი სიგარიანი თუთიყუში „სალამი, მეგობრებო“ იმდენად პოპულარული აღმოჩნდა, რომ დისნეიმ შექმნა კიდევ ერთი ფილმი ლათინურ ამერიკაზე, „სამი კაბალერო“. ფილმის პრემიერა გაიმართა 1942 წლის 24 აგვისტოს, რიო-დე-ჟანეიროში. აშშ-ში იგი 1943 წლის 6 თებერვალს გამოვიდა. ფილმმა დადებითი შეფასებები მიიღო და 1949 წელს კინოგაქირავებაში გამოვიდა, ასევე განმეორებით გამოშვებულ „დამბოსთან“ ერთად. ფილმი წარდგენილი იქნა ოსკარზე ნომინაციებში „საუკეთესო ხმა“, „საუკეთესო მუსიკა“ და „საუკეთესო სიმღერა“. ოფიციალური საიტი „სალამი, მეგობრებო“ — კინოფილმების ინტერნეტ-მონაცემთა ბაზა (ინგლისური) „სალამი, მეგობრებო“ — ანიმაციური ფილმების მონაცემთა დიდ ბაზაში „სალამი, მეგობრებო“ — Rotten Tomatoes ↑ Saludos Amigos: Detail View. American Film Institute. ციტირების თარიღი: April 22, 2014. ↑ Walt & El Grupo (დოკუმენტური, 2008).
Jealous Guy

Jealous Guy — ინგლისელი მომღერლის ჯონ ლენონის სიმღერა, რომელიც შევიდა 1971 წელს გამოშვებულ ალბომში Imagine. სიმღერა თავისი სტილით, ჯონ ლენონის მიერ შემნილი სიმღერებისგან რადიკალურად განსხვავდება, "Jealous Guy" თავისი ჟანრის მიხედვით ეკუთვნის პოპ როკს და ბალადას. ამ სიმღერის სინგლად გამოშვება მოხდა ჯონ ლენონის მკვლელობის შემდეგ, 1985 წელს. მოგვიანებით ეს სიმღერა სხვა ცნობილმა მომღერლებმაც შეასრულეს. მათგან აღსანიშნავია ინგლისური არტ როკ ჯგუფ Roxy Music-ის მიერ შესრულებული ვარიანტი. სიმღერის ტექსტი[დაარქივებული] საიტზე MetroLyrics
I'm Stepping Out

I'm Stepping Out — ჯონ ლენონის და იოკო ონოს სინგლი, რომელიც შესულია ალბომში „Milk and Honey“. სიმღერა ჩაიწერა მომღერლის მკვლელობიდან რამდენიმე თვით ადრე, ხოლო სინგლად გამოიცა 1984 წელს. ამ სიმღერამ გაერთიანებული სამეფოს სინგლების ჩარტში #88 ადგილი დაიკავა, ხოლო აშშ-ის ბილბორდის ცხელ ასეულში — #55. სინგლის B-მხარეზე შეტანილია იოკოს „Sleepless Night“. სიმღერის ტექსტი[დაარქივებული] საიტზე MetroLyrics ↑ John Lennon's Top 10 Albums & Singles | Billboard
დენიელ ლიბესკინდი

დენიელ ლიბესკინდი (ინგლ. Daniel Libeskind; დ. 12 მაისი, 1946, ლოძი, პოლონეთი) — ნაცისტთა ჰოლოკოსტს გადარჩენილ ებრაელთა შვილი, აშშ-ის ნატურალიზებული მოქალაქე 1965 წლიდან, არქიტექტორი. სწავლობდა ბრონქსის საშუალო სკოლაში. შემდეგ ისრაელში აგრძელებს მუსიკის სწავლას და აკორდეონის ვირტუოზი შემსრულებელი ხდება ნიუ-იორკში პრესტიჟულ კუპერის ხელოვნებისა და მეცნიერების განვითარების გაერთიანებაში არქიტექტურის ხარისხისთვის სწავლის დაწყებამდე. 1972 წელს ესექსის უნივერსიტეტის ხარისხს იღებს არქიტექტურის ისტორიასა და თეორიაში. 1989 წლიდან ბერლინში ცხოვრობს მეუღლესა და სამ შვილთან ერთად. მისი არქიტექტურა გამოირჩევა არასწორი კუთხეებით, გადამკვეთი გეომეტრიული ფიგურებით და წყვეტილი ხაზებით, მანერით, რომელიც გამუდმებით იპყრობს გარშემომყოფთა ყურადღებას. მისი ძირითადი ნამუშვრები მუზეუმებისა და გალერეების შენობებია. ებრაული მუზეუმი (ბერლინი), გერმანია; ფელიქს-ნუსბაუმ-ჰაუსი, ოსნაბრიუკი, გერმანია; იმპერიული ომის მუზეუმი (მანჩესტერი), დიდი ბრიტანეთი; ლონდონის მეტროპოლიტენის უნივერსიტეტი, მაგისტრანტთა ცენტრი, ჩრდ. ლონდონი; დანიის ებრაული მუზეუმი (კოპენჰაგენი). დენვერის ხელოვნების მუზეუმი, დენვერი; ონტარიოს სამეფო მუზეუმი, ტორონტო; ფრიდომ ტაუერი, ნიუ-იორკი (ნაწილობრივ სახეცვლილი პროექტით); ბარბარა ვეილის გალერეა, ესპანეთი. ლიბესკინდის პროექტები დაარქივებული 2007-07-07 საიტზე Wayback Machine.
Another Day (პოლ მაკ-კარტნის სიმღერა)

„Another Day“ — ინგლისელი მუსიკოს პოლ მაკ-კარტნის სადებიუტო სოლო-სინგლი, გამოცემული 1970 წელს. მასზე აგრეთვე წარმოდგენილია b-მხარე "Oh Woman, Oh Why". "Another Day" თავისი სტილით ახლოს არის The Beatles-ის სიმღერებთან "Eleanor Rigby" და "She's Leaving Home". იგი დაიწერა 1969 წელს. აშშ-სა და ბრიტანეტში სიმღერას საკმაოდ დიდი წარმატება ხვდა წილად, რაზეც მეტყველებდა მისი აშშ ჩარტში #5, ხოლო ბრიტანეთში - #2 ადგილი (1971 წლის მარტის მონაცემებით). ავსტრალიაში მან მთელი კვირით #1 პოზიცია დაიკავა. საფრანგეთში მას ასევე #1 ჰიტის ბედი ხვდა წილად. მიუხედავად იმისა, რომ არც ერთი სინგლის სიმღერებიდან არ მოხვდა შემდეგ სტუდიურ ალბომში Ram, მის სხვადასხვა გამოცემაში ორივე დამატებითი სიმღერების სახით იქნა შეტანილი. "Another Day", დიდი წარმატების გამო მოხვდა პოლის კრებულში All the Best!, ისევე როგორც ჯგუფ Wings-ის კომპილაციებში Wings Greatest და Wingspan: Hits and History - მიუხედავად იმისა, რომ იგი მხოლოდ პოლის მიერ იქნა დაწერილი და Wings მასთან კავშირში არ არის. ამ სიმღერაზე ერთგვარი მინიშნებები ჟღერს ჯონ ლენონის კომპოზიციაში "How Do You Sleep?". სიმღერამ ასევე გაიჟღერა ორ ფილმში - "50 პირველი პაემანი" (2004) და "ძვირფასი ძვლები" (2009). ↑ Janovitz, Scott. Review of "Another Day". Allmusic. ციტირების თარიღი: 28 August 2009. ↑ Blaney, John (2007). Lennon & McCartney: Together Alone. Jawbone Books.
ჯონ დალტონი

ჯონ დალტონი (ინგლ. John Dalton; დ. 6 სექტემბერი, 1766, იგლსფილდი, ინგლისი — გ. 27 ივლისი, 1844, მანჩესტერი) — ინგლისელი ფიზიკოსი და ქიმიკოსი. ლონდონის სამეფო საზოგადოების წევრი (1822). მიიღო თვითგანათლება. კენდალში და მანჩესტერში ასწავლიდა მათემატიკას. მანჩესტერის ლიტ-ფილოს. საზოგადოების წევრი (1794), მდივანი (1800) და თავმჯდომარე (1817). დალტონმა შეისწავლა აირთა ნარევების თვისებები, აღმოაჩინა აირების პარციალურ წნევათა კანონი (1801) და ხსნადობის დამოკიდებულება მათ პარციალურ წნევაზე (1803; დალტონის კანონები). გამოიკვლია სითხეთა აორთქლების დამოკიდებულება წნევაზე, ტემპერატურასა და სხვა ფაქტორებზე; დაადგინა (ჟ. შარლისაგან დამოუკიდებლად და გეი-ლუსაკზე ადრე), რომ მუდმივი წნევის პირობებში ტემპერატურის ერთნაირი მატების დროს ყველა აირი ერთნაირად ფართოვდება (1802), დალტონს ეკუთვნის ფუნდამენტური შრომები ქიმ. ატომისტიკაში (ჯერად ფარდობათა კანონი და შედგენილობის მუდმივობის კანონი). პირველმა აღწერა (1794) მხედველობის დეფექტი, რომლითაც თვითონ იყო დაავადებული და რომელმაც შემდგომში დალტონიზმის სახელწოდება მიიღო. ქართული საბჭოთა ენციკლოპედია, ტ. 3, თბ., 1978. — გვ. 351. ↑ 1.0 1.1 Bibliothèque nationale de France BnF authorities: პლატფორმა ღია მონაცემები — 2011. <a href="https://wikidata.org/wiki/Track:Q19938912"></a><a href="https://wikidata.org/wiki/Track:Q54837"></a><a href="https://wikidata.org/wiki/Track:Q193563"></a> ↑ 2.0 2.1 SNAC — 2010. <a href="https://wikidata.org/wiki/Track:Q29861311"></a> ↑ Find a Grave — 1996. <a href="https://wikidata.org/wiki/Track:Q63056"></a> ↑ 4.0 4.1 4.2 4.3 4.4 https://www.biography.com/people/john-dalton-9265201 ↑ 5.0 5.1 Proleksis enciklopedija, Opća i nacionalna enciklopedija — 2009. <a href="https://wikidata.org/wiki/Track:Q3407324"></a> ↑ Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 7.0 7.1 The Fine Art Archive — 2003. <a href="https://wikidata.org/wiki/Track:Q10855166"></a> ↑ Ross S. Encyclopædia Britannica <a href="https://wikidata.org/wiki/Track:Q5375741"></a> ↑ Gran Enciclopèdia Catalana — Grup Enciclopèdia, 1968. <a href="https://wikidata.org/wiki/Track:Q18696256"></a><a href="https://wikidata.org/wiki/Track:Q2664168"></a> ↑ Base biographique — BIU Santé. <a href="https://wikidata.org/wiki/Track:Q867925"></a><a href="https://wikidata.org/wiki/Track:Q105958830"></a> ↑ Дальтон Джон // Большая советская энциклопедия: [в 30 т.] / под ред. А. М. Прохорова — 3-е изд. — Москва: Советская энциклопедия, 1969. <a href="https://wikidata.org/wiki/Track:Q17378135"></a><a href="https://wikidata.org/wiki/Track:Q649"></a><a href="https://wikidata.org/wiki/Track:Q5061737"></a> ↑ 12.0 12.1 Pas L. v. Genealogics — 2003. <a href="https://wikidata.org/wiki/Track:Q19847329"></a><a href="https://wikidata.org/wiki/Track:Q19847326"></a>
ზორია — მაშპროექტი

ზორია — მაშპროექტი წარმოადგენს მსოფლიო ტურბინამშენებლობის ერთ-ერთ ლიდერს. აქ პროექტირდება და მზადდება საზღვაო ხომალდებისა და გემებისათვის, ელექტროენერგეტიკისათვის და გაზოსატრანსპორტო მაგისტრალებისათვის, რაც უხსნის ახალ შესაძლებლობებს. მათი პროდუქცია მიეწოდება: რუსეთს, ბელარუსს, ინდოეთს, ჩინეთს, ვიეტნამს, სინგაპურს, სამხრეთ კორეას, ირანს და სხვა ქვეყნებს. ქარხანა მდებარეობს უკრაინის ქალაქ ნიკოლაევში. 1949 წელს მძიმე მანქანათმშენებლობის მინისტრის განკარგულებით ნიკოლაევში დაიწყო ორთქლის ტურბინების წარმოების ქარხნის მშენებლობა, რომელიც გამოიყენებოდა სამხედრო-საზღვაო ფლოტში. 1954 წლის მაისში სამხრეთ ტურბინის ქარხანა „ზორია“ შევიდა ექსპლუატაციაში. საწარმო გადაპროფილირებული იქნა გაზოტურბინული თექნიკის წარმოებაზე. 1955 წელს გამოშვებული იქნა პირველი ძრავა М1 ტორპედული კატარღისათვის. 1955—1964 წლებში დამუშავებული იქნა და გამოვიდა პირველი თაობის ძრავები М2, Д2, Д3, М8. დამზადებული იქნა პირველი მსოფლიოში მთავარი გაზოტურბინული აგრეგატი МЗ რევერსული რედუქტორით (2x36000 ც.ძ.) დიდი წყალქვეშანავ საწინააღმდეგო ხომალდისათვის. 1965—1969 წლებში შეიქმნა მეორე თაობის ძრავები М60, М62, М8К, М8Е მაღალი ეკონომიურობით. 1970 წელს ხდება გაზო-ტურბინული ძრავების დანერგვა სახალხო მეურნეობაში: კოგენერაციული მცურავი ელ. სადგურებისათვის (северное сияние) გაზოტურბინული გენერატორები ГТГ-1 (10 მვტ) და ГТГ-12 (12 მვტ), რომლებიც მუშაობდნენ დიზელზე და ბუნერივ გაზზე; გაზოტურბინული ენერგომატარებელით «Маяк» ГТГ4000 (4 მვტ) და „ფაკელი“ ГТГ-12 (12 მვტ); სტაციონალური ელექტრისადგურები ГТГ20 (18 მგვ) და ГТГ22 (18,5 მ). ოფიციალური საიტი
გია ფერაძე

გიორგი (გია) ფერაძე (დ. 19 აპრილი, 1948, თბილისი — გ. 20 დეკემბერი, 1995) — ქართველი მსახიობი. 1970 წელს დაამთავრა შოთა რუსთაველის სახელობის თბილისის თეატრალური ინსტიტუტის სამსახიობო ფაკულტეტი. სხვადასხვა დროს მუშაობდა: რუსთავის და სოხუმის ქართულ თეატრებში, კინოსტუდია „ლენფილმში“ (1972–1974), ხოლო 1974 წლიდან იყო შოთა რუსთაველის სახელობის აკადემიური თეატრის მსახიობი. 1985 წლის 19 მარტს გია ფერაძემ ერთი ვერსიით შემთხვევით, ხოლო სხვა ვერსიით განზრახ, კალმის ფორმის ცეცხლსასროლი იარაღით მოკლა საკუთარი მეუღლე ირინა მიქატაძე, ცნობილი მოქანდაკის და სახალხო მხატვრის, ჯუნა მიქატაძის შვილი. მკვლელობის ბრალდებით ფერაძე სასჯელს იხდიდა ციმბირში, მკაცრი რეჟიმის კოლონიაში. გია ფერაძემ ბოლომდე მოიხადა სასჯელი და ციხიდან გამოსვლიდან (1993) ორიოდე წელში გარდაიცვალა. გია ფერაძეს და ი. მიქატაძეს დარჩათ ქალიშვილი მარიკუნა, რომელიც მკვლელობის დროს 11 თვის იყო. მარიკუნა ამ ტრაგედიის მოხდენისთანავე ჯუნა მიქატაძემ და მისმა მეუღლემ მარიკა საყვარელიძემ შვილად აიყვანეს და გაზარდეს. 1966: „კედელი“ რეჟ. ალექსანდრე (ალეკო) ნინუა 1968: „ქერათმიანი ქალიშვილი“ რეჟ. დიმიტრი ბათიაშვილი 1968: „ფერისცვალება“ რეჟ. ლანა ღოღობერიძე 1968:„განგაში“ (ოსიკო) რეჟ. ნიკოლოზ სანიშვილი 1971: „მე, გამომძიებელი“ რეჟ. გიორგი კალატოზიშვილი 1971: „მოიტაცეს თამარ ქალი“ (ნუგზარი) რეჟ. ლეილა გორდელაძე 1972: „გაზაფხულის საღამო“ რეჟ. გიული ჭოხონელიძე 1973: „წკიპურტები“ (ბიგო, ქურდი) რეჟ. რეზო ესაძე 1973: „ლევან ხიდაშელი“ (გოგია) რეჟ. ვახტანგ ტაბლიაშვილი 1975: „ივანიკა და სიმონიკა“ (სიმონიკა) რეჟ. პავლე ჩარკვიანი 1975: „ვალსი მთაწმინდაზე“ რეჟ. ბაადურ წულაძე 1977: „Комедия ошибок“ (ანჟელო) რეჟ. ვადიმ გაუზნერი 1978: „შესვენება“ რეჟ. ბაადურ წულაძე 1979: „ზღარბი“ (გოგის მამა) რეჟ. ალექსანდრე (ალეკო) ნინუა 1979:„მეცამეტე გოჭი“ რეჟ. რევაზ ჭარხალაშვილი 1980: „არასერიოზული კაცი“ (ნიკო) რეჟ. დიმიტრი ბათიაშვილი 1980: „თბილისი, პარიზი, თბილისი“ (ჟორჟი) რეჟ. ლეილა აბაშიძე 1981: „ცხელი ზაფხულის სამი დღე“ (ლევანი) რეჟ. მერაბ კოკოჩაშვილი 1984: „ახალგაზრდა კომპოზიტორის მოგზაურობა“ (ლეკო თათაშელი) რეჟ. გიორგი შენგელაია 1993: „ზოზღნა“ რეჟ. მაია არჩვაძე 1995: „ძალიან პატარა ამბავი“ რეჟ. გიორგი ოვაშვილი გია ფერაძე — საქართველოს ბიოგრაფიული ლექსიკონი გია ფერაძე [დაარქივებული] — ეროვნული ფილმოგრაფია ინტერვიუ გია ფერაძის ქალიშვილთან "პრაიმტაიმში"//
რამაზ გიორგობიანი

რამაზ დუტუს ძე გიორგობიანი (დ. 16 აპრილი, 1946, თბილისი, საქართველოს სსრ — გ. 25 დეკემბერი, 1995, იქვე) — ქართველი მსახიობი, რეჟისორი და სცენარის ავტორი. საქართველოს დამსახურებული არტისტი (1988). 1971 წელს დაამთავრა ივანე ჯავახიშვილის სახელობის თბილისის სახელმწიფო უნივერსიტეტის ჟურნალისტიკის ფაკულტეტი, 1979 წელს შოთა რუსთაველის თეატრისა და კინოს უნივერსიტეტის კინოფაკულტეტი. 1980: „თითქმის ორი თვე“ 1986: „მოდი, ვილაპარაკოთ“ 1991: „ლოლიტა“ 1996: „მორევი“ 1986: „მოდი, ვილაპარაკოთ“ რეჟ. რამაზ გიორგობიანი 1991: „ლოლიტა“ ბესარიონ მაღლაკელიძესთან ერთად. რეჟ. რამაზ გიორგობიანი 1996: „მორევი“ ბადრი ჭოხონელიძესთან ერთად. რეჟ. რამაზ გიორგობიანი 1966: „გიორგობისთვე“ (ნიკო) რეჟ. ოთარ იოსელიანი 1967: „ქოლგა“ (ქოლგის პატრონი) რეჟ. მიხეილ კობახიძე 1968: „სერენადა“ რეჟ. ქართლოს ხოტივარი 1968: „ფერისცვალება“ (ჭაბუკი) რეჟ. ლანა ღოღობერიძე 1969: „ფილატელისტის სიკვდილი“ (დათო კერესელიძე) რეჟ. გიორგი კალატოზიშვილი 1971: „სამკაული სატრფოსათვის“ (ბაჰადური) რეჟ. თენგიზ აბულაძე 1972: „გაზაფხულის საღამო“ რეჟ. გიული ჭოხონელიძე 1972: „მხიარული რომანი“ (დათო) რეჟ. ლევან ხოტივარი 1978: „XIX საუკუნის ქართული ქრონიკა“ (მაღალი) რეჟ. ალექსანდრე (საშა) რეხვიაშვილი 1983: „ცისფერი მთები ანუ დაუჯერებელი ამბავი“ (სოსო) რეჟ. ელდარ შენგელაია 1984: „ორშაბათი ჩვეულებრივი დღეა“ (შალამბერიძე) რეჟ. ვალერიან კვაჭაძე 1985: „ყველაზე სწრაფები მსოფლიოში“ (წამყვანი) რეჟ. გიორგი (გია) მატარაძე 1985: „ბატონი ავანტიურისტები“ (რევიზორი - ზუმბაძე) რეჟ. ბიძინა ჩხეიძე 1986: „მოდი, ვილაპარაკოთ“ (გოგი) რეჟ. რამაზ გიორგობიანი 1986: „საფეხური“ (გაგა) რეჟ. ალექსანდრე (საშა) რეხვიაშვილი 1988: „ქველი (კეთილისმყოფელი)“ რეჟ. ვალერიან კვაჭაძე 1988: „გამოცხადება“ (ჯიბო აბზიანიძე) რეჟ. გიორგი (გია) მატარაძე 1988: „ლუიზა“ რეჟ. ვალერიან კვაჭაძე 1990: „ამხანაგ სტალინის მოგზაურობა აფრიკაში“ რეჟ. ირაკლი კვირიკაძე 1991: „ლოლიტა“ (ვაჟა) რეჟ. რამაზ გიორგობიანი 1996: „მორევი“ რეჟ. რამაზ გიორგობიანი 1972 — დაღესტნის ავტონომიური რესპუბლიკის დამსახურებული არტისტი 1985 — სსრკ სახელმწიფო პრემია 1988 — საქართველოს სსრ დამსახურებული არტისტი გვენცაძე ა., ენციკლოპედია „საქართველო“, ტ. 2, თბ., 2012. — გვ. 35. რამაზ გიორგობიანი — საქართველოს ბიოგრაფიული ლექსიკონი რამაზ გიორგობიანი კინოფილმების ინტერნეტ-მონაცემთა ბაზაში რამაზ გიორგობიანი [დაარქივებული] — ეროვნული ფილმოგრაფია ↑ საქართველოს სსრ-ის უმაღლესი საბჭოს უწყებები. 1988. №9. გვ. 17.
კასუბის საფლავი

კასუბის საფლავი – იუნესკოს მსოფლიო მემკვიდრეობის ძეგლი უგანდაში. ქვეყნის დედაქალაქ კამპალიდან აღმოსავლეთით 40 კმ-ზე. უჭირავს 30 ჰა ფართობი. აქ დაკრძალულია ბუგანდის მმართველები ("კაბაკა"): მუტესა I (1835—1884) მვანგა II (1867—1903) დაუდი ჩვა II (1896—1939) ედუარდ მუტესა II (1924—1969) 2010 წლის 16 მარტს გაჩენილმა ხანძარმა თითქმის მთლიანად გაანადგურა მსოფლიო მემკვიდრეობის ეს ძეგლი. სწორედ ამის გამო 2010 წლის ზაფხულში, იუნესკოს სესიაზე, რომელიც ბრაზილიაში გაიმართა, ძეგლი შეიყვანეს საფრთხის ქვეშ მყოფი ძეგლების სიაში. 2023 წლის 12 სექტემბერს ამოიღეს საფრთხის ქვეშ მყოფი ძეგლების სიიდან. ↑ Uganda’s Tombs of the Kings of Buganda at Kasubi to be removed from the List of World Heritage in Danger
The Back Seat of My Car

„The Back Seat of My Car“ — ინგლისელი მუსიკოს პოლ მაკ-კარტნის სიმღერა ალბომიდან Ram. იგი გამოვიდა სინგლის სახით 1971 წლის 13 აგვისტოს. ჯონ ლენონი ეჭვობდა, რომ სიმღერა მის წინააღმდეგ არის მიმართული - მასში არის სტრიქონი We believe that we can't be wrong (ვიცით, რომ არ ვცდებით), რაშიც მან საკუთარი და იოკო ონოს პიროვნებები ამოიკითხა. პირველად კომპოზიცია შესრულებული იქნა The Beatles-ის ალბომის Let It Be ჩაწერისას, ტვიკენჰემის სტუდიაში. სიმღერა ბრიტანეთის ჩარტში 39-ე პოზიციაზე მოხვდა. ↑ Official Charts: Paul McCartney. The Official UK Charts Company. ციტირების თარიღი: 13 October 2011. ↑ UK Top 40 Chart Archive. ციტირების თარიღი: 1 September 2009.
Uncle Albert/Admiral Halsey

Uncle Albert/Admiral Halsey — ინგლისელი მუსიკოს პოლ მაკ-კარტნის სიმღერა ალბომიდან Ram. იგი სინგლის სახით გამოიცა მხოლოდ აშშ-ის ტერიტორიაზე, 1971 წლის 2 აგვისტოს. ბილბორდის ცხელ 100-ეულში მან #1 პოზიციას მიაღწია. Uncle Albert/Admiral Halsey ძირითადად მელოდიური ფრაგმენტების კოლაჟს წარმოადგენს. აქ გამოყენებულია უამრავი ხმის ეფექტები და ჟღერს ლინდა მაკ-კარტნის ხმა. პოლ მაკ-კარტნის თქმით, Uncle Albert დაიწერა მისი ბიძის გავლენით - ადამიანის, რომლითაც მუსიკოსი მეტად ამაყობდა. ხოლო ადმირალი ჰელზი, მისივე მტკიცებით, არის უბრალოდ ამერიკელი ადმირალების განსახიერება. ↑ Billboard. ↑ Paul McCartney singles. allmusic. ციტირების თარიღი: 2010-08-12.
Too Many People

"Too Many People" — სიმღერა, რომელიც შეტანილია პოლ მაკ-კარტნის სინგლში "Uncle Albert/Admiral Halsey" ალბომიდან Ram. ჯონ ლენონი ამ სიმღერას თავისი მისამართით ნასროლ შეურაცხყოფად თვლიდა, ვინაიდან კომპოზიციაში საუბარია იმაზე, რომ ზედმეტად ბევრი ადამიანი გამოდის შენიშვნებით. კომპოზიცია იშვიათად სრულდებოდა მაკ-კარტნის სოლო-კონცერტებზე. სიმღერის ტექსტი[დაარქივებული] საიტზე MetroLyrics
Oh Woman, Oh Why

"Oh Woman, Oh Why" — ინგლისელი მუსიკოს პოლ მაკ-კარტნის სიმღერა, რომელიც შეტანილია 1971 წელს გამოცემულ სადებიუტო სოლო-სინგლში „Another Day“. „Another Day“ და „Oh Woman, Oh Why“ არ იგეგმებოდა რომელიმე სტუდიურ ალბომში შესატანად. მიუხედავად ამისა, ორივე დამატებითი სიმღერის სახით მოხვდა მისი ალბომის Ram სპეციალურ გამოცემებში. სიმღერა ასევე შეტანილი იქნა მექსიკურ EP-ზე, სადაც აგრეთვე წარმოდგენილია „Another Day“, „Junk“ და „Valentine Day“ Allmusic-ის მიმოხილვა ↑ Another Day / Junk / Oh Woman, Oh Why / Valentine Day by Paul McCartney. rateyourmusic.com. ციტირების თარიღი: 25 April 2012.